CHAUCER S KNIGHTES TALE.

And if so be that thou nay lady wynne,

And sle me in this wood that I am inne,               760

Thou, maist wel have thy lady as for me/'

This Palomon answereth, "" I graunt it the."

And thus they ben departed til a-morwe,

Whan ech of hem hadJe leyd his feith to borwe.

O Cupide, out of al charite!
O regne, that wolt no felaw have with the
Ful soth is seyde, that love ne lordschipe
Wol not, his thonkes, have no felaschipe.
Wel fynden that Arcite and Palamoun.
Arcite is riden anon to the toun,                          770

And on the morwe, or it were day light,
Ful prively two harneys hath he dight,
Bothe sufficaunt and mete to darreyne
The batayl in the feeld betwix hem tweyne.
And on his hors, alone as he was bora,
He caryed al this harneys him byforn ;
And in the grove, at tyme and place i-sette,
This Arcite and this Palamon ben mette.
Tho chautigen gan here colour in here face.
Right as the honter in the regne of Trace              780

That stondeth in the gappe with a spere,
Whan honted is the lyoun or the bere,
And hereth him comyng in the greves,
And breketh bothe the bowes and the leves,
And thenketh,<f Here cometh ray mortel enemy,
Withoute faile, he mot be deed or I;
For eyther I mot slen him at the gappe,
Or he moot slee me, if it me myshappe :"
So ferden they, in chaungyng of here hew,
As fer as eyther of hem other knew.                     790

Ther nas no good day, ne no saluyng;
But streyt withouten wordes rehersyng,
Every of hem helpeth to armen other,
As frendly as he were his owen brother;
And thanne with here scharpe speres stronge
They foyneden ech at other wonder longe.
Tho it semede that this Palomon
In his fightyng were as a wood lyoun,
And as a cruel tygre was Arcite:
As wilde boores gonne they to smyte,                   800

That frothen wJnte as fome,ybr ire wood.
Up to the ancle tliey faught in here blood.
And in this wise I lete hem fightyng welle ;
And forthere I wol of Theseus telle.